એ મુજબ અલ્લાહ મુજબ રસુલ સામે કરેલી સમર્પણતા પણ તેના સાવ નિચલા સ્થાન ઉપર અટકીને રહી ન જાય બલ્કે પ્રતિદિન પ્રગતિ કરતી રહે, સુંદરતાના સોપાનો સર કરતી રહે અલ્લાહની પ્રસન્નતા પ્રાપ્ત કરી લેનારા સુશોભિત માનવીય અભિગમો અને આકર્ષક રંગોથી સુંદરતા બનતી રહે અને આખેરતના અનંત જીવનમાં જ્યારે માનવી પોતાના સર્જનહારની સમીપે પહોંચે ત્યારે એટલો સાફસુથરો અને વિકારરહીત હોય કે પ્રથમ નજરે જ તે પોતાના સર્જનહારની નજરોમાં વસી જાય અને અલ્લાહની પ્રસન્નતા તેને પોતાના મધૂર છાયામાં હંમેશના માટે સમેટી લે.